.td_uid_2_60b6923e6612d_rand.td-a-rec-img{text-align:left}.td_uid_2_60b6923e6612d_rand.td-a-rec-img img{margin:0 auto 0 0} Il-Prim Ministru Robert Abela qal li l-Gvern ma jistax jaqbad u jbiddel art f'art 'il barra miż-żona tal-iżvilupp (ODZ) billi jrid jimxi mal-pjanijiet lokali li saru fis-sena 2006. Għalhekk, fi kliemu, il-Gvern għandu "jdejh marbutin" dwar proposti ta' żvilupp f'art li mhijiex ODZ, bħal fil-każ ta' Ħondoq fil-Qala, Għawdex. Il-ġurnalisti llum staqsew lill-PM dwar il-proposta tas-Sindku tal-Qala Paul Buttigieg biex iż-żona tal-Ħondoq kollha ssir ODZ. Fit-tweġiba tiegħu, Abela fakkar li l-pjanijiet lokali kurrenti saru fl-2006, taħt Gvern Nazzjonalista, u li dan il-Gvern qatt ma bidel il-pjan lokali. Huwa spjega li llum hemm ċerti restrizzjonijiet, anke legali, li jillimitaw lill-Gvern milli jibdel il-pjan lokali, anke jekk ikun jixtieq li jagħmel dan. Issokta jgħid li jisma' ċerti lmenti fuq żvilupp eċċessiv u jifhimhom, iżda fl-aħħar mill-aħħar, il-Gvern għandu jdejh marbutin u ma jistax ibiddel żona minn mod għal ieħor. Stqarr li hu kellu diversi riżervi fuq il-pjan tal-2006, iżda fl-istess waqt, dak il-pjan ħoloq drittijiet lis-sidien għall-propjetà, u l-Gvern ma jistax jaqbad u jirrevoka drittijiet bħal dawn. "Fir-realtà, l-affarijiet ma jaħdmux hekk," temm jgħid Abela. Riċentament fil-Qala "Jekk tinbena l-kamra se tirrovina żona b'veduti mill-isbaħ" – Is-Sindku tal-Qala Fiż-żona ta' Ħondoq fil-Qala sikwit tqum il-kontroversja dwar proposti ta' żvilupp. Is-Sindku tal-Qala riċentament qal li l-uniku mod kif se jkun protett il-Ħondoq huwa billi jerġa' jsir żona ODZ kif kien qabel l-2006. F'Ottubru li għadda, il-bajja ta' Ħondoq ir-Rummien f'Għawdex kienet qed tistenna l-verdett finali għax kien qed jasal fi tmiemu l-appell tal-applikazzjoni għal marina tal-jottijiet u żvilupp urban kbir. F'Ottubru Il-bajja ta' Ħondoq tistenna l-verdett finali Filmat: Miguela Xuereb .td_uid_3_60b6923e6655f_rand.td-a-rec-img{text-align:left}.td_uid_3_60b6923e6655f_rand.td-a-rec-img img{margin:0 auto 0 0}